Diari Oficial de la Generalitat Valenciana


Sumari del DOGV 10304, del 21-02-2025 (2025/1802)

RESOLUCIÓ de 20 de novembre de 2024, de la Direcció General d'Energia i Mines, per la qual s'atorguen a Red Eléctrica de España, SAU, autorització administrativa prèvia i autorització administrativa de construcció de les línies aèries de transport d'energia elèctrica a 220 kV d'entrada/eixida a la nova subestació Saguntum 220 kV, des de les línies 220 kV l'Eliana - Morvedre B i 220 kV Morvedre B - Sagunt, i es declara, en concret, la utilitat pública d'estes instal·lacions. Expedient ATLINE/2024/81/46.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10399

Data del DOGV
:   21-02-2025

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2025/1802

CVE
:   VCXY-V-0484-0009

Data del document
:   20-11-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

*Antecedents*

Amb data 25 d'abril de 2024, Red Eléctrica de España, SA Unipersonal, a través de representant degudament acreditat, va presentar a través del registre telemàtic de la Generalitat Valenciana, un imprés normalitzat en què sol·licitava:

–  autorització administrativa prèvia de les línies aèries de transport d'energia elèctrica a 220 kV d'entrada/eixida a la nova subestació Saguntum 220 kV, des de les línies 220 kV l'Eliana - Morvedre B i 220 kV Morvedre B - Sagunt (canvis topològics de les dos), que discorren en el terme municipal de Sagunt, província de València,

– autorització administrativa de construcció de les referides instal·lacions,

– i declaració d'utilitat pública, en concret, de les instal·lacions.

Juntament amb l'escrit de presentació d'estes peticions s'acompanyava la documentació següent, la qual va ser perfeccionada mitjançant noves entregues en dates posteriors, en resposta al requeriment realitzat pel Servici Territorial d'Indústria, Energia i Mines de València:

– document de sol·licitud normalitzada firmada en data 21 de maig de 2024,

– projecte tècnic administratiu, denominat «E/S en l'ES Saguntum 220 kV de la línia 220 kV Saguntum - Morvedre DC i les línies 220 kV Saguntum - l'Eliana i Saguntum - Sagunt SC», de data 18 d'abril de 2024, visat pel col·legi oficial corresponent, en data 19 d'abril de 2024,

– declaració responsable de la persona tècnica competent projectista, acreditativa del compliment de la normativa aplicable al projecte, conforme establix l'article 53.1.b) de la Llei 24/2013, de 26 de desembre, del sector elèctric,

– cartografia de la instal·lació georeferenciada en el sistema de referència ETRS89, i

– documentació ambiental a l’efecte de tramitar l’avaluació ambiental corresponent.

Així mateix, en resposta al requeriment esmentat, aclarixen que el projecte està sotmés a avaluació ambiental ordinària, que no afecta zones forestals i que se situa fora dels 100 metres. Per tant, ni afecta el PATFOR, ni el Pla de l'Horta, ni el Pla del litoral (PATIVEL), i no cal que continga el plec general de prevenció d'incendis forestals. Així mateix, indiquen que les distàncies dels suports al ferrocarril són reglamentàries i els encreuaments amb línies elèctriques s'han dissenyat de manera que la distància entre els conductors siga superior al que s'establix en la ITC-LAT 07.

Consta en l’expedient l’acreditació, en data 21 de maig de 2024, de l’abonament de les taxes administratives associades al tràmit instat.

Les instal·lacions de transport d'energia elèctrica per a la construcció de la qual se sol·licita autorització, s'executaran en el terme municipal de Sagunt, província de València, com així consta en el projecte tècnic administratiu.

Els punts de connexió, origen i final, de les instal·lacions sol·licitades són titularitat de Red Eléctrica de España, SAU, en concret l'ST l'Eliana i l'ST Sagunt, origen de les línies la modificació de les quals es pretén, i l'ST Morvedre B, final d'estes, que faran les entrades i eixides en 220 kV en la futura ST Saguntum.

La configuració plantejada en el projecte tècnic presentat es concreta en la construcció i, si és el cas, desmantellament de les instal·lacions de transport següents:

– construcció de tram de línia 220 kV Saguntum - Sagunt, simple circuit des del suport existent T-6 de la línia 220 kV Morvedre B - Sagunt fins a la nova ST Saguntum, amb una longitud de 0,589 km, compartint l'últim tram en doble circuit des del nou suport T-11N fins al pòrtic de la subestació amb el nou tram de línia 220 kV Saguntum - l'Eliana,

– construcció de tram de línia 220 kV Saguntum - l'Eliana, simple circuit des del suport existent T-8 de la línia 220 kV l'Eliana - Morvedre B fins a la nova ST Saguntum, amb una longitud de 0,662 km, compartint l'últim tram en doble circuit des del nou suport T-11N fins al pòrtic de la subestació amb el nou tram de línia 220 kV Saguntum - Sagunt,

– construcció de la línia Saguntum - Morvedre B, doble circuit, des del pòrtic de la nova ST Saguntum fins al suport existent T-2B, amb una longitud de 0,602 km,

– baixa de la línia Morvedre B - Sagunt i desmuntatge del tram entre els suports existents T-6 i T-2B, amb una longitud de 0,770 km, i

– baixa de la línia l'Eliana - Morvedre B i desmuntatge del tram entre els suports existents T-8 i T-2B, amb una longitud d'1,06 km.

El procediment administratiu corresponent a esta sol·licitud s’ha tramitat amb l’expedient de referència ATLINE/2024/81/46, incoat a este efecte pel Servici Territorial d’Indústria, Energia i Mines de València.

En virtut de la condició de transportista únic, derivada de l’article 34.2 de la Llei 24/2013, de 26 de desembre, del sector elèctric, així com de l’habilitació expressa per a executar, en tot cas, l’activitat de transport d’energia elèctrica que conté l’article 4.2 del citat Reial decret 1955/2000, d’1 de desembre, és procedent considerar que Red Eléctrica de España, SA Unipersonal, disposa de la capacitat exigible per a promoure este projecte.

Consta com a antecedent relacionat amb la instal·lació a autoritzar, el següent acte administratiu:

Resolució de 15 d'octubre de 2024, de la Direcció General d'Energia i Mines, per la qual s'atorguen a Red Eléctrica d'España, SA Unipersonal, autorització administrativa prèvia i autorització administrativa de construcció, de les instal·lacions de transport d'energia elèctrica de la subestació transformadora de 220 kV denominada «ST Saguntum», situada en el terme municipal de Sagunt, província de València, i es declara, en concret, la utilitat pública d'estes instal·lacions [expedient de referència Atasct/2024/50/46].

La sol·licitud d’autorització administrativa ha sigut objecte d’informació pública als efectes que preveu l’article 9 del Decret 88/2005, de 29 d’abril, pel qual s’establixen els procediments d’autorització d’instal·lacions de producció, transport i distribució d’energia elèctrica que són competència de la Generalitat Valenciana; l’article 144 del Reial decret 1955/2000, d’1 de desembre, pel qual es regulen les activitats de transport, distribució, comercialització, subministrament i procediments d’autorització d’instal·lacions d’energia elèctrica; l’article 36 de la Llei 21/2013, de 9 de desembre, d’avaluació ambiental; els articles 20 i 31 del Decret 162/1990, de 15 d’octubre, pel qual s’aprova el Reglament per a l’execució de la Llei 2/1989, de 3 de març, d’impacte ambiental, i el Decret 32/2006, de 10 de març, pel qual es modifica el Decret 162/1990, durant el termini reglamentari en:

– el *Diari Oficial de la Generalitat Valenciana*, de data 25 de juny de 2024, [DOGV núm. 9877](https://dogv.gva.es/datos/2024/06/25/pdf/2024_5680.pdf),

– el *Butlletí Oficial de la Província de València*, del 21 de juny de 2024, [BOPB núm. 120](https://bop.dival.es/bop/downloads?anuncioNumReg=2024/08500&lang=es), i

– diari *Levante*-*El Mercantil Valenciano*, de 10 de juliol de 2024.

Així mateix, el projecte ha sigut exposat per a consulta pública en les adreces electròniques [https://cindi.gva.es/es/web/energia/valencia2](https://cindi.gva.es/va/web/energia/valencia2), en castellà, i <https://cindi.gva.es/va/web/energia/valencia2>, en valencià, en l'apartat «Informació pública».

Amb la mateixa finalitat i termini, el Servici Territorial d'Indústria, Energia i Mines de València va remetre a l'Ajuntament de Sagunt, per a la seua exposició en el tauler d'anuncis, la sol·licitud de reconeixement, en concret, d'utilitat pública de la instal·lació, juntament amb la relació concreta i individualitzada dels béns i drets afectats pel procediment d'expropiació forçosa del ple domini o per a la imposició de servitud de pas d'energia elèctrica, així com el projecte i la part relativa de la documentació necessària per a l'avaluació ambiental del projecte, això és estudi d'impacte ambiental i document de síntesi per al seu anunci, fent remissió per a la consulta d'estos a les adreces web esmentades anteriorment. Consta en l’expedient una diligència de l’Ajuntament acreditativa de l’exposició.

D'acord amb la documentació que consta en l'expedient, no s'hi han presentat al·legacions.

Conforme al procediment reglamentàriament establit, disposat en els articles 9 i 11 del Decret 88/2005, de 29 d'abril, i l'article 146 del Reial decret 1955/2000, d'1 de desembre, a fi que, en el termini de trenta dies, presentaren la seua conformitat o oposició a l'autorització sol·licitada i emeteren, si fora procedent, els oportuns condicionats tècnics al projecte tècnic de la instal·lació, així com, a l'efecte de la declaració d'utilitat pública de la instal·lació, el servici territorial va remetre a les administracions i organismes següents un escrit juntament amb la URL de la informació pública per a la consulta dels documents presentats, amb el resultat que en síntesi es detalla: Ajuntament de Sagunt. Consta un informe, de data 2/7/2024, del Departament d'Urbanisme, en el qual s'indica que el projecte d'execució de les línies aèries de transport d'energia elèctrica a 220 kV en general és similar al pla 16.1-Instal·lacions elèctriques, planta general de subministraments i alimentació del pla d'actuació integrada Parc Sagunt II, aprovat per la Resolució de 4 de maig de 2023, del director general d'Urbanisme, amb lleugeres variacions quant al traçat i la ubicació dels suports, per la qual cosa es deixa en mans de l'administració competent, d'acord amb l'esmentada Resolució de 4 de maig de 2023, donar-hi el vistiplau i fer les operacions d'ajust que siguen necessàries. Remés a la interessada, consta en l'expedient la seua conformitat a este.

Espacios Económicos Empresariales, SL. Consta en l'expedient la conformitat d'Espacios Económicos Empresariales, SL, de data 19/06/2024, a la sol·licitud d'autorització administrativa.

Enagás Transporte, SAU. Consta en l’expedient un escrit amb data 13/6/2024, en el qual s’indica que hi ha afecció de l’obra projectada en el gasoducte BVV d’Enagás i la fibra òptica annexa a este, i haurà de dirigir-se a la Delegació del Govern a la Comunitat Valenciana. En este sentit, es procedix a formular consulta a l'organisme esmentat.

Administrador d'Infraestructures Ferroviàries (ADIF). Consta en l'expedient un escrit de data 19/07/2024, firmat per la gerent de l'Àrea de Zones d'Afecció, en el qual s'indica que s'identifiquen encreuaments afectats, però que els nous suports complixen les distàncies verticals i la separació horitzontal requerides, necessitant els encreuaments aeris 2.1 i 6.1 autorització d'ADIF perquè estan afectats per les zones d'afecció del ferrocarril i, d'acord amb la documentació tècnica que done suport al projecte de les obres o instal·lacions a materialitzar, o de l'activitat a desplegar, s'establiran, per part d'eixa entitat, les prescripcions de naturalesa tècnica específica i els condicionants econòmics que resulten d'aplicació, per a garantir la correcta implementació dels treballs o de les activitats objecte d'autorització. Remés a la interessada, consta en l'expedient la seua conformitat a este.

No figuren en l'expedient els informes sol·licitats al Servici Territorial d'Urbanisme de València, a la Séquia Major de la Ciutat de Sagunt, a la Comunitat de Regants de Sagunt, a I-DE Redes Eléctricas Inteligentes i a la Delegació del Govern, per la qual cosa ha d'entendre's la conformitat amb la sol·licitud d'autorització de la instal·lació, d'acord amb els articles 9.4 i 11.2 del Decret 88/2005, de 29 d'abril, així com la no objecció amb la declaració d'utilitat pública de la instal·lació, d'acord amb l'article 146 del Reial decret 1955/2000, d'1 de desembre.

D’acord amb el que preveu l’article 75.1 de la Llei 16/2003, de 17 de desembre, de mesures fiscals, de gestió administrativa i financera, i d’organització de la Generalitat Valenciana, i l’article 72 de la Llei 16/2008, de 22 de desembre, en el si del procediment d’autorització administrativa que regula el Decret 88/2005, de 29 d’abril, el Servici Territorial d’Indústria, Energia i Mines de València va remetre un escrit juntament amb la URL de la informació pública per a la consulta dels documents presentats per la titular a les següents administracions i organismes, perquè emetera, en el termini de trenta dies, un informe sobre l’adaptació del projecte de la instal·lació al planejament urbanístic que resultara aplicable, amb el resultat que, en síntesi, es detalla:

D’acord amb el procediment establit reglamentàriament i a fi que, en el termini de trenta dies, prestaren conformitat o oposició als documents ambientals i/o establiren els condicionants ambientals procedents, el Servici Territorial d’Indústria, Energia i Mines de València, va remetre a les següents administracions i organismes, escrit juntament amb la URL de la informació pública per a la consulta dels documents presentats, amb el resultat que es detalla:

Instruït el tràmit d’informació pública i consultes, d’acord amb les previsions del Decret 88/2005, de 29 d’abril, i amb la legislació en matèria d’avaluació d’impacte ambiental, el Servici Territorial d’Indústria, Energia i Mines de València, va remetre al Servici d’Avaluació d’Impacte Ambiental el projecte tècnic, l’estudi d’impacte ambiental i el document de síntesi, així com els informes de caràcter ambiental rebuts durant la fase de consultes i les respostes a estos per la interessada, a l’efecte del pronunciament ambiental de la instal·lació objecte d’esta autorització.

En relació amb el pronunciament ambiental, consta en l'expedient una copia de la declaració d'impacte ambiental (DIA), de data 15 d'octubre de 2024 (expedient 272/0099-SRC de les línies d'entrada-eixida a la subestació Sagunt, objecte de la present resolució, resolta conjuntament per acumulació amb els expedients 271/1775-RFL i 273/3009-YXQ referits a la nova ST Saguntum i a la línia subterrània d'interconnexió amb la futura ST Palància de distribució, respectivament), de la Direcció General d'Urbanisme, Paisatge i Avaluació Ambiental de la Conselleria de Medi Ambient, Infraestructures i Territori, en la qual s'estima acceptable, únicament als efectes ambientals i sense perjuí de l'obtenció prèvia de les autoritzacions sectorials que li siguen aplicables, el projecte d'execució de les línies aèries de transport d'energia elèctrica a 220 kV E/S en l'ST Saguntum 220 kV de la línia 220 kV Saguntum - Morvedre DC i les línies 220 kV Saguntum - l'Eliana i Saguntum - Sagunt SC, canvi de topologia de les línies 220kV l'Eliana - Morvedre B i Morvedre B - Sagunt, promogut per Red Eléctrica de España, SA Unipersonal, a Sagunt (València), sempre que este es desenrotlle d'acord amb el que s'establix en l'estudi d'impacte ambiental, el projecte tècnic i la resta de documentació que consta en l'expedient i de conformitat amb els condicionats establits en esta DIA.

En data 11 de juny de 2024, la Direcció General de Política Energètica i Mines (DGPEM) del Ministeri per a la Transició Ecològica i el Repte Demogràfic, va emetre un informe favorable sol·licitat per esta direcció general a fi de consignar les possibles afeccions de la instal·lació projectada als plans de desenrotllament de la xarxa, a la gestió tècnica del sistema i al règim econòmic regulat en la normativa elèctrica vigent, als efectes que preveuen l’article 35.2 de la Llei 24/2013, de 26 de desembre, del sector elèctric; l’article 114 del Reial decret 1955/2000, i de conformitat amb el Decret 88/2005, de 29 d’abril.

Respecte a la necessitat d'esta instal·lació, com a requisit previ a justificar pel sol·licitant i avaluar per l'òrgan competent per a la seua autorització, ve determinada, d'acord amb allò que manifesta la interessada, per la finalitat de posar en servici les noves línies que faran les entrades i eixides en 220 kV en la subestació de Saguntum, connectant esta amb la xarxa de transport, millorant els nivells de seguretat i fiabilitat en la xarxa emmallada de transport i, alhora, permetent el suport a la distribució i a les noves plantes industrials previstes en la zona de desenrotllament de Parc Sagunt des de la nova ST Saguntum.

Cal indicar que, pel fet de tractar-se d'una instal·lació de la xarxa de transport, esta es troba recollida, en este cas, en les modificacions d'aspectes puntuals (MAP) al Pla de desenrotllament de la xarxa de transport d'energia elèctrica en l'horitzó 2026, en concret, dins de les actuacions definides com a «Nova demanda a Sagunt 220/400 kV (MAP-Demanda Sagunt), que comprén el canvi topologia DC Saguntum - Morvedre 220 kV i el canvi topologia Saguntum - l'Eliana / Sagunt 220 kV, aprovades mitjançant l'Acord de Consell de Ministres de 16 d'abril de 2024, i publicades per la Resolució de la Secretaria d'Estat d'Energia de data 22 d'abril de 2024 (BOE núm. 100, de 24 d'abril de 2024), tenint prevista la seua realització per a l'any 2026.

Ha d'advertir-se que la instal·lació objecte de la present resolució no s'identifica que estiga inclosa en l'últim pla d'inversió anual i plurianual per al període 2025-2027, presentat davant esta direcció general, d'acord amb l'article 11 del Reial decret 1047/2013, de 27 de desembre, pel qual s'establix la metodologia per al càlcul de la retribució de l'activitat de transport d'energia elèctrica i a l'efecte de la determinació de la seua retribució, i de conformitat amb el que s'establix en l'article 34.4 de la Llei 24/2013, de 26 de desembre.

Cal considerar que la instal·lació de transport sol·licitada no genera incidències negatives en el sistema, i haurà de remetre’s al pronunciament favorable de l’informe, d'11 de juny de 2024, de la Direcció General de Política Energètica i Mines, en el qual, entre altres aspectes, s’avaluen les possibles afeccions de la instal·lació als plans de desenrotllament de la xarxa i a la gestió tècnica del sistema.

Consta en l'expedient una proposta del Servici d'Infraestructures i Subministraments Energètics, la qual ha sigut elevada per la Subdirecció General d'Energia i Mines a este centre directiu per a la seua resolució.

*Fonaments de dret*

La instrucció i resolució d’este procediment administratiu correspon a la Generalitat, ja que la instal·lació elèctrica objecte d’este radica íntegrament en el territori de la Comunitat Valenciana, i no s’emmarca en les que preveu l’article 3.13 de la Llei 24/2013, de 26 de desembre, del sector elèctric, que són competència de l’Administració general de l’Estat.

D’acord amb el que disposa l’article 4.1.a del Decret 88/2005, de 29 d’abril, regulador dels procediments d’autorització d’instal·lacions de producció, transport i distribució d’energia elèctrica que són competència de la Generalitat, concordat amb l’article 16 del Decret 226/2023, de 19 de desembre, del Consell, pel qual s’aprova el Reglament orgànic i funcional de la Conselleria d’Innovació, Indústria, Comerç i Turisme, desplegat mitjançant l’Orde 3/2024, de 16 d’abril, de la Conselleria d’Innovació, Indústria, Comerç i Turisme, i de conformitat amb el títol IX del Decret 81/2024, de 12 de juliol, del Consell, pel qual s’establix l’estructura orgànica bàsica de la Presidència i de les conselleries de la Generalitat, correspon a la Direcció General d’Energia i Mines d’este departament resoldre este procediment.

D’acord amb l’article 35.1 de la Llei 24/2013, de 26 de desembre, del sector elèctric, i amb l’article 4 del Reial decret 1955/2000, d’1 de desembre, pel qual es regulen les activitats de transport, distribució, comercialització, subministrament i procediments d’autorització d’instal·lacions d’energia elèctrica, la instal·lació elèctrica objecte de la sol·licitud constituïx part de les xarxes de transport.

D’acord amb l’article 34.1 de la Llei 24/2013, de 26 de desembre, del sector elèctric, la instal·lació elèctrica objecte de sol·licitud constituïx part de la xarxa de transport secundari d’energia elèctrica.

D’acord amb el que disposen l’article 53.4 de la Llei 24/2013, de 26 de desembre, del sector elèctric; l’article 121 del Reial decret 1955/2000, d’1 de desembre, pel qual es regulen les activitats de transport, distribució, comercialització, subministrament i procediments d’autorització d’instal·lacions d’energia elèctrica, i l’article 8 del Decret 88/2005, de 29 d’abril, els sol·licitants d’autoritzacions d’instal·lacions de distribució d’energia elèctrica han d’acreditar la seua capacitat legal, tècnica i economicofinancera exigible per a realitzar cada un dels projectes que presenten. Tot això, sense perjuí del que preveu este últim en relació amb l’exempció d’acreditació d’estes capacitats que potestativament puga atorgar l’Administració per als qui estiguen exercint l’activitat.

D’acord amb els articles 35 i 53 de la Llei 24/2013, de 26 de desembre, del sector elèctric, i l’article 7.1.a i b del Decret 88/2005, de 29 d’abril, la construcció, inclosa la seua modificació, d’instal·lacions elèctriques pertanyents a la xarxa de transport requerix una autorització administrativa prèvia i una autorització administrativa de construcció.

De conformitat amb l’epígraf 2.g de l’annex I del Decret 162/1990, de 15 d’octubre, pel qual s’aprova el Reglament de la Llei 2/1989, de 3 de març, d’impacte ambiental, modificat pel Decret 32/2006, de 10 de març, vigent i aplicable de conformitat amb la disposició transitòria primera del Decret llei 7/2024, de 9 de juliol, del Consell, de simplificació administrativa de la Generalitat, i en concordança amb l’article 7 de la Llei 21/2013, de 9 de desembre, d’avaluació ambiental, per a la instal·lació objecte s’establix que serà objecte d’una avaluació d’impacte ambiental ordinària, per la qual cosa el projecte observarà els tràmits que preveu la secció primera, capítol 2, títol II, de la Llei 21/2013, de 9 de desembre, d’avaluació ambiental.

D’acord amb l’incís a) de l’article 3 del Decret 88/2005, de 29 d’abril, la instal·lació està classificada dins del grup primer, ja que es tracta d’una instal·lació de la xarxa de transport secundari.

Per a les sol·licituds d'autorització administrativa prèvia i autorització administrativa de construcció és aplicable el capítol II del Decret 88/2005, de 29 d'abril, perquè la instal·lació elèctrica objecte d'este procediment està classificada dins del grup primer.

D’acord amb l’apartat 2.A.4 de l’article 5 del Decret 88/2005, de 29 de novembre, en la sol·licitud d’autorització administrativa prèvia ha de justificar-se la necessitat de la instal·lació i que esta no genera incidències negatives en el sistema.

Per referir-se este procediment a l’autorització administrativa d’una subestació de transformació elèctrica amb alguna de les tensions igual o superior a 132 kV, declarada en concret d’utilitat pública, d’acord amb l’article 73 de la Llei 16/2003, de 17 de desembre, de mesures fiscals, de gestió administrativa i financera, i d’organització de la Generalitat Valenciana, és aplicable el capítol XX «De les infraestructures del sector energètic» d’esta norma legal.

Conforme al que es disposa en l'article 75 de la Llei 16/2003, de 17 de desembre, de mesures fiscals, de gestió administrativa i financera, i d'organització de la Generalitat Valenciana, i l'article 72 de la Llei 16/2008, de 22 de desembre, de mesures fiscals, de gestió administrativa i financera, i d'organització de la Generalitat, la instal·lació objecte d'esta autorització requerirà sol·licitar informe a l'administració urbanística competent sobre l'adaptació de la instal·lació al planejament urbanístic que resulte aplicable.

D’acord amb el que s’establix en l’article 130.1 del Reial decret 1955/2000, d’1 de desembre, els projectes d’execució d’instal·lacions elèctriques que se sotmeten a aprovació s’hauran d’elaborar d’acord amb els reglaments tècnics en la matèria, en este cas, en concret amb el Reial decret 223/2008, de 15 de febrer, pel qual s’aproven el Reglament sobre condicions tècniques i garanties de seguretat en línies elèctriques d’alta tensió i les seues instruccions tècniques complementàries ITC-LAT 01 a 09, així com el Reial decret 337/2014, de 9 de maig, pel qual s’aproven el Reglament sobre condicions tècniques i garanties de seguretat en instal·lacions elèctriques d’alta tensió i les seues instruccions tècniques complementàries ITC-RAT 01 a 23.

D’acord amb l’article 54 de la Llei 24/2013, de 26 de desembre, les instal·lacions de transport d’energia elèctrica es declaren, amb caràcter general, d’utilitat pública, a l’efecte d’expropiació forçosa dels béns i drets necessaris per al seu establiment i de la imposició i exercici de la servitud de pas. Segons l’article 55.1 d’esta norma legal, les empreses interessades poden sol·licitar el reconeixement, en concret, de la utilitat pública de les seues instal·lacions, i per a fer-ho han d’incloure una llista concreta i individualitzada dels béns o drets que consideren d’expropiació necessària.

Per a la sol·licitud de declaració d'utilitat pública, en concret, de la instal·lació a executar són aplicables el procediment i les disposicions contingudes en el capítol V del títol VII del Reial decret 1955/2000, d'1 de desembre, segons prevé la disposició addicional primera del Decret 88/2005, de 29 d'abril.

En virtut del que es disposa en l'article 57 de la Llei 24/2013, de 26 de desembre, del sector elèctric, i en el que resulte d'aplicació dels articles 158 i 162.3 del Reial decret 1955/2000, la servitud de pas aeri d'energia elèctrica tindrà la consideració de servitud legal i comprendrà: el vol sobre el predi servent, l'establiment de pals, torres o suports fixos per a la sustentació de cables conductors d'energia, tot això incrementat en les distàncies de seguretat que reglamentàriament s'establisquen, així com el dret de pas o accés i l'ocupació temporal de terrenys o altres béns necessaris per a l'establiment, vigilància, conservació i reparació de la línia elèctrica i tall d'arbratge, si fora necessari. En tot cas, i per a les línies elèctriques aèries, queda limitada la plantació d’arbres i prohibida la construcció d’edificis i instal·lacions industrials en la franja definida per la projecció sobre el terreny dels conductors extrems en les condicions més desfavorables, incrementada amb les distàncies reglamentàries a banda i banda d’esta projecció.

En consideració a tot això, complits els requisits i els procediments legals i reglamentaris establits en la legislació vigent aplicable,

RESOLC

*Primer. Atorgament d'autorització administrativa prèvia*

Atorgar autorització administrativa prèvia a Red Eléctrica de España, SA Unipersonal, entesa com el dret a realitzar les instal·lacions de transport d'energia elèctrica de les línies aèries a 220 kV d'entrada/eixida a la nova subestació Saguntum 220 kV, des de les línies 220 kV l'Eliana - Morvedre B i 220 kV Morvedre B - Sagunt (canvis topològics de les dos), situades en el terme municipal de Sagunt, província de València, amb l'abast que es desenrotlla a continuació:

– construcció de tram de línia 220 kV Saguntum - Sagunt, simple circuit des del suport existent T-6 de la línia 220 kV Morvedre B - Sagunt fins a la nova ST Saguntum, amb una longitud de 0,589 km, compartint l'últim tram en doble circuit des del nou suport T-11N fins al pòrtic de la subestació amb el nou tram de línia 220 kV Saguntum - l'Eliana,

– construcció de tram de línia 220 kV Saguntum - l'Eliana, simple circuit des del suport existent T-8 de la línia 220 kV l'Eliana - Morvedre fins a la nova ST Saguntum, amb una longitud de 0,662 km, compartint l'últim tram en doble circuit des del nou suport T-11N fins al pòrtic de la subestació amb el nou tram de línia 220 kV Saguntum - Sagunt,

– construcció de la línia Saguntum - Morvedre B, doble circuit, des del pòrtic de la nova ST Saguntum fins al suport existent T-2B, amb una longitud de 0,602 km,

– baixa de la línia Morvedre B - Sagunt i desmuntatge del tram entre els suports existents T-6 i T-2B, amb una longitud de 0,770 km, i

– baixa de la línia l'Eliana - Morvedre B i desmuntatge del tram entre els suports existents T-8 i T-2B, amb una longitud d'1,06 km.

Després de les actuacions de muntatge i desmuntatge, la línia existent l'Eliana - Morvedre B farà entrada-eixida en la ST Saguntum i es convertirà en les línies Saguntum - l'Eliana i Saguntum - Morvedre B. D'igual manera, la línia existent Morvedre B - Sagunt es convertirà Saguntum - Sagunt i Saguntum - Morvedre B.

Les línies objecte d'este projecte tenen com a principals característiques les següents:

|  |  |
| --- | --- |
| Sistema | Corrent altern trifàsic |
| Freqüència | 50 Hz |
| Tensió nominal | 220 kV |
| Tensió més elevada de la xarxa | 245 kV |
| Temperatura màxima de servici del conductor | 85 oC |
| Nre. de conductors per fase | 2 |
| Tipus de conductor | CONDUCTOR AL/AW GULL |
| Aïllament | Bastó de goma silicona |
| Suports | Torres metàl·liques de gelosia |
| Fonamentacions | Sabates individuals |
| Connexions a terra | Anells tancats d'acer descarburat |
| Província afectada | València |
| Municipi afectat | Sagunt |

  

Tram línia Saguntum - Sagunt:

|  |  |
| --- | --- |
| Nombre de circuits | 1 |
| Nre. i tipus de cables compost terra-òptic | 1, OPGW 48 tipus 1  1, OPGW 96 tipus 1 |
| Origen tram de la línia | ST Saguntum |
| Final tram de la línia | T-6 (existent de la línia 220 kV Morvedre B - Sagunt) |
| Capacitat tèrmica de transport per circuit | Estiu: 657,0 MVA/circuit  Hivern: 754,8 MVA/circuit |
| Longitud total | 0,589 km |
| Suports nous a instal·lar | 2 |
| Tipus | 22A60 i 22A60 especial |

  

Tram línia Saguntum - l'Eliana:

|  |  |
| --- | --- |
| Nombre de circuits | 1 |
| Nre. i tipus de cables compost terra-òptic | 1, 7n8 AW |
| Origen tram de la línia | ST Saguntum |
| Final tram de la línia | T-8 (existent de la línia 220 kV l'Eliana - Morvedre) |
| Capacitat tèrmica de transport per circuit | Estiu: 657,0 MVA/circuit  Hivern: 754,8 MVA/circuit |
| Longitud total | 0,662 km |
| Suports nous a instal·lar | 3 |
| Tipus | 22A42 especial, S2A2 i 22A60 especial |

  

Els trams de les línies Saguntum - l'Eliana i Saguntum - Sagunt s'unixen en l'obertura final (T11N-Pòrtic Saguntum) i es convertixen en un doble circuit en esta última obertura fins al pòrtic de la subestació.

Tram línia Saguntum - Morvedre B:

|  |  |
| --- | --- |
| Nombre de circuits | 2 |
| Nre. i tipus de cables compost terra-òptic | 1, OPGW 48 tipus 1  1, OPGW 96 tipus 1 |
| Origen tram de la línia | ST Saguntum |
| Final tram de la línia | T-2B (existent) |
| Capacitat tèrmica de transport per circuit | Estiu: 657,0 MVA/circuit  Hivern: 754,8 MVA/circuit |
| Longitud total | 0,602 km |
| Suports nous a instal·lar | 2 |
| Tipus | 22A60 |

  

El tram de la línia existent a desmantellar, objecte d'esta resolució, té com a principals característiques les següents:

|  |  |
| --- | --- |
| Sistema | Corrent altern trifàsic |
| Freqüència | 50 Hz |
| Tensió nominal | 220 kV |
| Tensió més elevada de la xarxa | 245 kV |
| Temperatura màxima de servici del conductor | 50 oC |
| Nre. de conductors per fase | 2 |
| Tipus de conductor | Gull |
| Aïllament | Goma silicona |
| Suports | Torres metàl·liques de gelosia |
| Fonamentacions | Sabates individuals |
| Connexions a terra | Anells tancats d'acer descarburado |
| Província afectada | València |
| Municipi afectat | Sagunt |

  

Tram línia l'Eliana - Morvedre B:

|  |  |
| --- | --- |
| Nombre de circuits | 1 |
| Nre. i tipus de cables terra convencional | 2, Ac 50 |
| Suport origen desmantellament | T-2B (a mantindre) |
| Suport final desmantellament | T-8 (a mantindre) |
| Suports a desmuntar (fins i tot fonamentacions) | T-9  T-1B\* |
| Capacitat tèrmica de transport per circuit | Estiu: 300 MVA/circuit  Hivern: 460 MVA/circuit |
| Longitud total | 1,06 km |

  

\*Compartit amb L/220 kV Morvedre B - Sagunt

Trams línia Morvedre B - Sagunt:

|  |  |
| --- | --- |
| Nombre de circuits | 1 |
| Nre. i tipus cables compost terra-opticoencional | 2, OPGW Tipus 1 |
| Suport origen desmantellament | T-2B (a mantindre) |
| Suport final desmantellament | T-6 (a mantindre) |
| Suports a desmuntar (fins i tot fonamentacions) | T-1B\* |
| Capacitat tèrmica de transport per circuit | Estiu: 520 MVA/circuit  Hivern: 530 MVA/circuit |
| Longitud total | 0,77 km |

  

\*Compartit amb L/220 kV l'Eliana - Morvedre B

El pressupost total del projecte de modificació de la instal·lació objecte d'esta autorització és d'un milió tres-cents setanta-cinc mil cent trenta-quatre euros (1.375.134 €), valor al qual ascendix el projecte tècnic administratiu, tal com s'ha indicat en els antecedents.

De conformitat amb l’últim paràgraf de l’article 53.6 de la Llei 24/2013, de 26 de desembre, del sector elèctric, i l’article 6.4 del Decret 88/2005, de 29 d’abril, del Consell de la Generalitat, pel qual s’establixen els procediments d’autorització d’instal·lacions de producció, transport i distribució d’energia elèctrica que són competència de la Generalitat, esta autorització s’atorga, sense perjuí de les concessions, autoritzacions, llicències i permisos, tant públiques com privades, que siga necessari obtindre per part de Red Eléctrica de España, SA Unipersonal, d’acord amb altres disposicions que resulten aplicables, i especialment les relatives a l’ordenació del territori i al medi ambient.

D’acord amb el que es preveu en l’article 35.2 de la Llei 24/2013, de 26 de desembre, del sector elèctric, esta autorització s’atorga tenint en compte el que es disposa en l’informe, de data 11 de juny de 2024, de la Direcció General de Política Energètica i Mines del Ministeri per a la Transició Ecològica i el Repte Demogràfic.

El titular d’esta autorització estarà subjecte a les condicions d’orde mediambiental que establix en la declaració d’impacte ambiental (exp. 272/9414-IFA) emesa respecte d’este projecte, de data 15 d’octubre de 2024.

El titular d’esta autorització tindrà els drets, els deures i les obligacions que arreplega el títol VI de la Llei 24/2013, de 26 de desembre, del sector elèctric, i el seu desplegament reglamentari. En tot cas, Red Eléctrica de España, SA Unipersonal, haurà d’observar els preceptes, les mesures i les condicions que s’establisquen en la legislació aplicable en cada moment a l’activitat de transport d’energia elèctrica.

L’incompliment de les condicions i els requisits establits en esta autorització o la variació substancial dels pressupòsits que han determinat l’atorgament podran donar lloc a la revocació.

*Segon. Atorgament d'autorització administrativa de construcció.*

Atorgar autorització administrativa de construcció dels elements i/o parts de la instal·lació del projecte tècnic de data 18 d'abril de 2024, redactat per persona tècnica titulada competent i visat pel col·legi oficial corresponent, presentats per a la construcció de la instal·lació corresponent descrita en el punt primer d'esta resolució, habilitant Red Eléctrica de España, SA Unipersonal, a la construcció de la instal·lació interessada complint els requisits tècnics exigibles i d'acord amb les condicions següents:

La instal·lació elèctrica haurà d'executar-se segons el projecte presentat i amb els condicionats tècnics establits per les administracions, organismes i empreses de servici públic o d'interés general afectats per la present instal·lació i que han sigut acceptats pel titular d'esta.

En cas que fora necessari introduir modificacions en la instal·lació, el titular de la present resolució haurà de sol·licitar, prèviament a la seua execució, les autoritzacions corresponents. En cas de tractar-se de modificacions no substancials segons l’article 13 del Decret 88/2005, no es requerirà autorització administrativa prèvia ni autorització administrativa de construcció de la modificació, i només s’haurà d’obtindre l’autorització d’explotació. Per a la sol·licitud d’autorització d’explotació es procedirà segons el que disposa l’article 12 del Decret 88/2005, a més d’aportar la documentació tècnica acreditativa del compliment de les condicions de seguretat de les instal·lacions i de l’element modificat.

La instal·lació que s’ha d’executar complirà, en tot cas, el que s’establix en el Reial decret 223/2008, de 15 de febrer, pel qual s’aproven el Reglament sobre condicions tècniques i garanties de seguretat en línies elèctriques d’alta tensió i les seues instruccions tècniques complementàries ITC-LAT 01 a 09, així com el Reial decret 337/2014, de 9 de maig, pel qual s’aproven el Reglament sobre condicions tècniques i garanties de seguretat en instal·lacions elèctriques d’alta tensió i les seues instruccions tècniques complementàries ITC-RAT 01 a 23.

El titular d’esta autorització estarà subjecte a les condicions d’orde mediambiental que establix l’estudi d’impacte ambiental, el projecte tècnic i la resta de documentació que conste en l’expedient de la declaració d’impacte ambiental (exp. 272/6123-RVI) de data 15 d’octubre de 2024, de la Direcció General d’Urbanisme, Paisatge i Avaluació Ambiental, i en particular amb les condicions que establix el resolc segon del pronunciament referit, que es transcriuen:

Les mesures correctores i d’integració paisatgística hauran de resultar concordes amb les propostes en el projecte d’urbanització de l’àrea logística de Sagunt i l’informe d’impacte ambiental emés respecte d’este.

La terra vegetal sobrant que no es puga reutilitzar en futures actuacions del sector s’entregarà a un gestor autoritzat.

Si durant l’execució de l’obra apareixen enclavaments de sòls contaminats, es caracteritzaran i es gestionaran d’acord amb la legislació vigent en matèria de sòls contaminats.

Tots els préstecs necessaris hauran de procedir únicament de pedreres autoritzades per l’organisme competent de la Generalitat Valenciana.

Els residus de construcció i demolició (RCD) que es generen durant l’execució del projecte s’hauran de separar adequadament i entregar a una planta de reciclatge autoritzada per al seu tractament, complint en tot cas el que establix el Reial decret 105/2008, d’1 de febrer, pel qual es regulen la producció i la gestió dels residus de construcció i demolició.

L’enllumenat es resoldrà amb lluminàries de tipus led d’orientació adequada i baixa dispersió i, en qualsevol cas, que possibiliten disminuir la contaminació lumínica i l’afecció de les aus nocturnes.

El manteniment de la maquinària emprada en la fase de construcció es realitzarà en les zones habilitades per a este fi o en tallers fora de la zona d’obra (canvis d’oli, filtres, etc.) i s’evitaran els possibles abocaments accidentals al medi. Els olis usats i residus perillosos que puga generar la maquinària de l'obra s'arreplegaran i emmagatzemaran en recipients adequats per a la seua evacuació i tractament per un gestor autoritzat. En tot cas, es complirà la normativa relativa a residus.

Es realitzarà un seguiment arqueològic intensiu de les obres. Si durant l'execució de les obres es produïren troballes, el promotor haurà de paralitzar les obres i posar el fet en coneixement de l'òrgan competent en patrimoni cultural de manera immediata, adoptant les mesures pertinents per a la seua protecció i conservació, de conformitat amb allò previst en els articles 63 i 65 de la Llei 4/1998, d'11 de juny, del patrimoni cultural valencià.

Les accions que s’inclouen en el programa de vigilància i seguiment ambiental s’hauran de documentar per a acreditar l’adopció i l’execució de les mesures preventives i correctores proposades i la comprovació de l’eficàcia d’estes. La documentació estarà a la disposició de les autoritats competents.

El termini d'execució de la instal·lació serà de dènou (19) mesos, des de l'endemà de la seua notificació. En tot cas, la construcció de la instal·lació que per la present s'autoritza haurà de ser coordinada amb l'autorització administrativa prèvia i de construcció de la nova ST Saguntum autoritzada, tramitada en l'expedient ATASCT/2024/50/46, de manera que puga produir-se de manera racional i òptima per als costos retribuïbles del sistema elèctric la posada en servici efectiva d'estes instal·lacions, tant per la interdependència funcional entre estes com per a complir la finalitat a la qual estan destinades, podent estar prevista la posada en servici per fases als efectes de garantir la seguretat i fiabilitat de la xarxa a la qual es connecta. No obstant això, amb anterioritat a la seua finalització, podrà sol·licitar-se'n una ampliació concreta mitjançant una sol·licitud motivada davant d'este òrgan directiu, acompanyant a este efecte la documentació justificativa de la demora i del cronograma de treballs previstos per al nou termini sol·licitat.

Als efectes que preveu l’article 43.1 de la Llei 21/2013, de 9 de desembre, d’avaluació ambiental, Red Eléctrica de España, SA Unipersonal, comunicarà a l’òrgan ambiental la data de començament d’execució d’este projecte autoritzat.

El titular de la present resolució estarà obligat a comunicar per escrit amb la diligència adequada les incidències dignes de menció que es produïsquen durant l'execució, tant a esta direcció general com al Servici Territorial d'Indústria, Energia i Mines de València. Així mateix, el titular de la present resolució estarà obligat a complir els deures i obligacions derivats de la legislació de prevenció de riscos laborals vigent durant la construcció.

Sense perjuí del que es preveu en l'article 12.4 del Decret 88/2005, de 29 d'abril, personal tècnic en la matèria adscrit a esta direcció general o del Servici Territorial d'Indústria, Energia i Mines podrà realitzar les comprovacions i les proves que es consideren necessàries durant les obres i quan finalitzen estes en relació amb l'adequació d'estes a la documentació tècnica presentada i al compliment de la legislació vigent i de les condicions d'esta resolució.

Finalitzades les obres de construcció de la instal·lació, Red Eléctrica de España, SA Unipersonal, en el termini màxim de deu dies hàbils ho comunicarà al servici territorial competent en matèria d’energia a l’efecte de la sol·licitud de l’autorització d’explotació prevista en l’article 12 del Decret 88/2005, de 29 d’abril. Amb esta sol·licitud s'acompanyarà un certificat de direcció i final d'obra, subscrit per una persona facultativa competent, que acredite que és conforme als reglaments tècnics en la matèria i a esta autorització administrativa i autorització de construcció del projecte d'execució, al qual acompanyarà la resta de documentació exigida per la regulació del sector elèctric i de seguretat industrial aplicable a la instal·lació. Quan el mencionat certificat de direcció i final d’obra no vinga visat pel col·legi professional corresponent, s’acompanyarà de l’oportuna declaració responsable d’acord amb el que indica la Resolució de 22 d’octubre de 2010, de la Direcció General d’Energia, publicada en el DOGV núm. 6389, de data 3 de novembre de 2010. S’indicarà el pressupost real d’execució, i la part que haja sigut sufragada per tercers distints del sol·licitant d’esta autorització.

Una vegada atorgada l’autorització d’explotació de la instal·lació interessada en este procediment, en el termini màxim de deu dies, el Servici Territorial d’Indústria, Energia i Mines de València ho comunicarà a esta direcció general, així com a l’òrgan ambiental, a l’efecte de l’article 52 de la Llei 21/2013, de 9 de desembre, d’avaluació ambiental, en nom d’esta direcció general com a òrgan substantiu.

Esta direcció general, amb el tràmit previ del procediment oportú, deixarà sense efecte la present autorització en qualsevol moment en el qual observe l'incompliment o inobservança de les condicions imposades en esta.

*Tercer. Declaració d'utilitat pública*

Declarar, en concret, la utilitat pública per a l'establiment de la instal·lació elèctrica de transport autoritzada en el punt primer de la present resolució, que es concreta en una afecció a les finques particulars incloses en la relació de l'Annex I de la present resolució, amb l'abast i els efectes previstos en el títol IX de la Llei 24/2013, de 26 de desembre, del sector elèctric, i de les seccions 2a i 3a del capítol V del títol VII del Reial decret 1955/2000.

Esta declaració porta implícita, en tot cas, la necessitat d’ocupació dels béns o d’adquisició dels drets afectats i implicarà l’ocupació urgent a l’efecte de l’article 52 de la Llei, de 16 de desembre de 1954, sobre expropiació forçosa, i Red Eléctrica de España, SA Unipersonal, adquirirà la condició de beneficiari en l’expedient expropiatori, en la part corresponent al parc de transport.

Igualment, la declaració porta implícita l’autorització per a l’establiment o el pas de la instal·lació elèctrica sobre terrenys de domini, ús o servici públic o patrimonials de l’Estat, o de les comunitats autònomes, o d’ús públic, propis o comunals de la província o municipi, obres i servicis d’estos i zones de servitud pública.

D'acord amb l'incís a de l'article 155 del Reial decret 1955/2000, d'1 de desembre, queda extingida la servitud de pas de la instal·lació autoritzada i declarada d'utilitat pública en concret d'aquelles finques que, a conseqüència de la modificació autoritzada en el present acte administratiu, deixen d'estar-hi afectades. Així mateix, el primitiu amo o els seus causahavents d'estes finques, conforme prevé l'article 54 i concordants de la Llei d'expropiació forçosa i el seu reglament de desplegament, podran exercir el dret de reversió.

*Quart. Notificació de la present resolució*

Ordenar:

– La publicació d’esta resolució en el *Diari Oficial de la Generalitat Valenciana*  i en el *Butlletí Oficial de la Província de València*.

– La notificació d’esta resolució a Red Eléctrica de España, SA Unipersonal; a totes les administracions o els organismes públics i empreses del servici públic o servicis d’interés general que han intervingut, o han pogut intervindre, en el procediment d’autorització; les que han emés, o hagueren d’emetre, un condicionat tècnic al projecte d’execució, i les que van informar, o hagueren d’informar, durant la tramitació de la declaració, en concret, de la utilitat pública, als titulars de béns i drets afectats, així com a la resta d’interessats en l’expedient, d’acord amb el que preveu l’article 52 de la Llei, de 16 de desembre de 1954, d’expropiació forçosa.

– Donar trasllat de la present resolució a la Direcció General de Política Energètica i Mines del Ministeri per a la Transició Ecològica i el Repte Demogràfic, i a la Comissió Nacional dels Mercats i la Competència.

Tot això, de conformitat amb el que es disposa en els articles 11.3 i 17 del Decret 88/2005 de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i en l'article 148.2 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.

Contra la present resolució, que no posa fi a la via administrativa, podrà interposar-se un recurs d'alçada davant de la Secretaria Autonòmica d'Indústria, Comerç i Consum d'esta conselleria en el termini d'un mes, comptat des de l'endemà de la notificació, d'acord amb el que s'establix en l'article 122 de la Llei 39/2015, d'1 d'octubre, del procediment administratiu comú de les administracions públiques.

  

València, 20 de novembre de 2024

Manuel Argüelles Linares

Director general d'Energia i Mines

Esta disposició conté annexos. Consulteu-ne la versió en PDF.